《望岱》
清代·王掞

山色周遭信马蹄，岱宗高峙绝攀跻。巃嵷未许儿孙并，崱屴浑疑星汉齐。

风定天门悬日月，雨收石角挂虹霓。他年定拟穷游屐，秦观峰头倚醉题。

作者简介：（1645—1728）江苏太仓人，字藻儒，一字颛庵。康熙九年进士，授编修，官至文渊阁大学士。康熙六十年，请重立胤礽为太子忤旨，应谪戍。以年老由子代行。寻致仕。